
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 160 

8 Μαίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείων επτά (7) κτηρίων του 
συγκροτήματος του πρώην «401 Στρατιωτικού 
Νοσοκομείου» επί των οδών Δεινοκράτους 68 
και Ιατρίδου (πεζόδρομος) στο Ο.Τ. 35 του Δή¬ 
μου Αθηναίων, στην περιοχή «Πάρκο Ελευθερί¬ 
ας», φερομένης ιδιοκτησίας της Εκκλησίας της 


Ελλάδος. 1 

Χωροθέτηση Τουριστικού Λιμένα Πυλαίας. 2 

ΑΠΟΦΑΣΕΙ Σ 

Αριθμ. ΥΠΠΟΤ/ΔΝΣΑΚ/38014/576 (1) 


Χαρακτηρισμός ως μνημείων επτά (7) κτηρίων του συ¬ 
γκροτήματος του πρώην «401 Στρατιωτικού Νοσο¬ 
κομείου» επί των οδών Δεινοκράτους 68 και Ιατρί¬ 
δου (πεζόδρομος) στο Ο.Τ. 35 του Δήμου Αθηναίων, 
στην περιοχή «Πάρκο Ελευθερίας», φερομένης ιδιο¬ 
κτησίας της Εκκλησίας της Ελλάδος. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του Π.Δ. 63/2005 (ΦΕΚ 98/Α7 
22.04.2005) «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα» καθώς και ότι 
από την εφαρμογή των κανονιστικών αυτών διατάξεων 
δεν προκαλείται δαπάνη σε βάρος του Κρατικού προ¬ 
ϋπολογισμού. 

β) το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α'/ 
7.10.2009) και το Π.Δ. 110/2011 «Διορισμός Αντιπροέδρων 
της Κυβέρνησης Υπουργών, Αναπληρωτών Υπουργών 
και Υφυπουργών» (ΦΕΚ 243/Α711.11.2011). 

γ) Την υπ’ αριθμ. 121482/14.12.2011 απόφαση του Πρω¬ 
θυπουργού και του Υπουργού Πολιτισμού και Τουρισμού 
«Ανάθεση αρμοδιοτήτων στον Υφυπουργό Πολιτισμού 
και Τουρισμού Πέτρο Αλιβιζάτο» (Β' 2820). 


δ) του Ν. 3028/02 (Φ.Ε.Κ. 153/Α'/28.6.2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς» και ιδιαιτέρως τις διατάξεις του άρθρου 
6 παρ. 1β και 1γ του Νόμου αυτού. 

ε) του Ν. 2039/92 (Φ.Ε.Κ. 61/Α'/13.4.1992) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

στ) του Π.Δ.191/2003 (ΦΕΚ 146/Α'/13.6.2003) «Περί Ορ¬ 
γανισμού του Υπουργείου Πολιτισμού». 

2. Την υπ’ αριθμ. Υπουργική Απόφαση ΥΠΠΟ/ΔΟΕΠΥ/ 
ΤΠΟΝΥΣ/15/3696/20.1.2004 «Μεταβίβαση αρμοδιοτήτων 
του Υπουργού Πολιτισμού στις Περιφερειακές....» (ΦΕΚ 
70/Β'/20.1.2004) καθώς και την υπ’ αριθμ. Υπουργική Από¬ 
φαση ΥΠΠΟ/ΔΟΕΠΥ/ΤΠΟΝΥΣ/14/3698/20.1.2004 «Οργά¬ 
νωση και λειτουργία των Συμβουλίων του Ν. 3028/2002» 
(ΦΕΚ 70/Β720.1.2004). 

3. Την από 2.4.2012 εισήγηση της Διεύθυνσης Νεώτερης 
και Σύγχρονης Αρχιτεκτονικής Κληρονομιάς (Δ.Ν.Σ.Α.Κ.) 
και τα λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων (Κ.Σ.Ν.Μ.) με αριθμό 
πρακτικού 11/5.4.2012 (Θέμα 5°), αποφασίζουμε: 

Χαρακτηρίζουμε, σύμφωνα με τις διατάξεις του άρ¬ 
θρου 6 παρ. 1β και 1γ του Ν. 3028/2002, ως μνημεία τα 
κτήρια (1), (2), (3), (4), (5), (6), (7) του συγκροτήματος του 
πρώην «401 Στρατιωτικού Νοσοκομείου» επί των οδών 
Δεινοκράτους 68 και Ιατρίδου (πεζόδρομος) στο Ο.Τ. 35 
του Δήμου Αθηναίων, στην περιοχή «Πάρκο Ελευθερίας», 
φερομένης ιδιοκτησίας της Εκκλησίας της Ελλάδος, 
όπως αυτά σημειώνονται στο συνημμένο τοπογραφικό 
διάγραμμα, διότι αποτελούν δείγμα της στρατιωτικής 
νοσοκομειακής αρχιτεκτονικής του τέλους του 19ου 
και των αρχών του 20ου αιώνα, και σημαντικά τεκμήρια 
της εξέλιξης της πόλης των Αθηνών από πολεοδομική, 
ιστορική και αρχιτεκτονική άποψη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2012 

Ο ΥΦΥΠΟΥΡΓΟΣ 

ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 

Αριθμ. 6292 (2) 

Χωροθέτηση Τουριστικού Λιμένα Πυλαίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/1993 (ΦΕΚ 
Α'/118) «Δημιουργία και λειτουργία τουριστικών λιμέ¬ 
νων», όπως τροποποιήθηκε και ισχύει και ιδίως του 
άρθρου 31. 

2. Τη διάταξη του άρθρου 12 του Π.Δ. 149/2005 (ΦΕΚ 
Α'/211) «Οργανισμός του Υπουργείου Τουριστικής Ανά¬ 
πτυξης». 

3. Το Π.Δ. 186/2009 (ΦΕΚ Α'/213) «Συγχώνευση των 
Υπουργείων Πολιτισμού και Τουριστικής Ανάπτυ¬ 
ξης». 

4. Το Π.Δ. 15/2010 (ΦΕΚ Α'/35) «Σύσταση Γενικής Γραμ- 
ματείας Τουρισμού στο Υπουργείο Πολιτισμού και Του¬ 
ρισμού». 

5. Το Π.Δ. 110/2011 (ΦΕΚ Α'/243) «Διορισμός Αντιπροέ¬ 
δρων της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Την υπ’ αριθμ. 121482/14.12.2011 (ΦΕΚ Β'/2820) Από¬ 
φαση Πρωθυπουργού και Υπουργού Πολιτισμού και 
Τουρισμού «Ανάθεση αρμοδιοτήτων στον Υφυπουργό 
Πολιτισμού και Τουρισμού Πέτρο - Παύλο Αλιβιζάτο». 

7. Το Ν. 3852/2010 (ΦΕΚ Α'/87) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

8. Το Ν. 3861/2010 (ΦΕΚ Α'/112) «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις». 

9. Το Ν. 3028/2002 (ΦΕΚ Α'/153) «Για την προστασία 
των Αρχαιοτήτων και εν γένει της Πολιτιστικής Κλη¬ 
ρονομιάς». 

10. Το Ν. 4014/2011 (ΦΕΚΑ'/209) «Περιβαλλοντική αδειο- 
δότηση έργων και δραστηριοτήτων, ρύθμιση αυθαιρέ¬ 
των σε συνάρτηση με δημιουργία περιβαλλοντικού ισο¬ 
ζυγίου και άλλες διατάξεις αρμοδιότητας Υπουργείου 
Περιβάλλοντος». 

11. Την υπ’ αριθμ. 1958/13.01.2012 (ΦΕΚ Β'/21) απόφαση 
του Υπουργού Περιβάλλοντος, Ενέργειας και Κλιματι¬ 
κής Αλλαγής «Κατάταξη δημόσιων και ιδιωτικών έργων 
και δραστηριοτήτων σε κατηγορίες και υποκατηγορίες 
σύμφωνα με το Αρθρο 1 παράγραφος 4 του Ν. 4014/2011 
(ΦΕΚ Α'/209)». 

12. Το Ν. 743/1977 (ΦΕΚ Α'/319) «Περί προστασίας του 
θαλασσίου περιβάλλοντος και ρυθμίσεως συναφών 
θεμάτων», όπως κωδικοποιείται σε ενιαίο κείμενο από 
το Π.Δ. 55/1998 (ΦΕΚ Α'/58) «Προστασία του θαλάσσι¬ 
ου περιβάλλοντος» και την υπ’ αριθμ. 8111.1/41/09 (ΦΕΚ 
Β'/412) κοινή υπουργική απόφαση «Μέτρα και όροι για 
τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίων σε 
συμμόρφωση με τις διατάξεις της υπ’ αριθμ. 2007/71/ΕΚ 
οδηγίας. Αντικατάσταση της υπ’ αριθμ. 3418/07/02 (ΦΕΚ 
712 Β') κοινής υπουργικής απόφασης «Μέτρα και όροι για 
τις λιμενικές εγκαταστάσεις παραλαβής αποβλήτων που 
παράγονται στα πλοία και καταλοίπων φορτίου» - των 
προβλεπομένων από τη νομοθεσία, περί διάθεσης λυμά¬ 
των - αποβλήτων που προέρχονται από τις χερσαίες - 
παράκτιες εγκαταστάσεις της περιοχής του έργου. 


13. Το Ν. 1577/1985 (Γ.Ο.Κ.), όπως τροποποιήθηκε και 
ισχύει, και ιδίως τις διατάξεις που αφορούν στην εξα¬ 
σφάλιση πρόσβασης και προσπελασιμότητας δημόσιων 
χώρων από άτομα με ειδικές ανάγκες. 

14. Την υπ’ αριθμ. 10/2002 Πυροσβεστική Διάταξη, όπως 
τροποποιήθηκε και ισχύει, σύμφωνα με την οποία γίνο¬ 
νται οι απαιτούμενες ενέργειες, για τη έκδοση πιστο¬ 
ποιητικού πυροπροστασίας του λιμένα από την οικεία 
Πυροσβεστική Υπηρεσία. 

15. Το Ν. 3010/2002 (ΦΕΚ Α'/91): «Εναρμόνιση του 
Ν. 1650/1986 με τις Οδηγίες 97/11 Ε.Ε. και 96/61 Ε.Ε., δια¬ 
δικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις.». 

16. Το Ν. 3882/10 (ΦΕΚ Α'/166): «Εθνική Υποδομή Γεωχω- 
ρικών Πληροφοριών - Εναρμόνιση με την Οδηγία 2007/2/ 
ΕΚ του Ευρωπαϊκού Κοινοβουλίου και του Συμβουλίου 
της 14ης Μαρτίου 2007 και άλλες διατάξεις. Τροποποίηση 
του Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (ΦΕΚ 141/Α')», όπως τροποποιήθηκε και ισχύει. 

17. Την υπ’ αριθμ. 7226/15.06.2010 Απόφαση του Υπουρ¬ 
γού Πολιτισμού και Τουρισμού περί συγκρότησης Επι¬ 
τροπής Τουριστικών Λιμένων. 

18. Την υπ’ αριθμ. 125/10.03.2009 απόφαση του Δ.Σ. 
του Δήμου Πυλαίας με την οποία εγκρίθηκε ομόφωνα 
η υποβολή αιτήματος χωροθέτησης τουριστικού λιμένα 
προ ακινήτου ιδιοκτησίας του Δήμου με πρόσωπο στο 
θαλάσσιο μέτωπο στη θέση Κάτω Πυλαία. 

19. Το υπ’ αριθμ. 11122/16.06.2009 αίτημα του Δήμου 
Πυλαίας, συνοδευόμενο από σχετική μελέτη, για τη χω¬ 
ροθέτηση τουριστικού λιμένα Δήμου Πυλαίας. 

20. Την υπ’ αριθμ. 3127/24.07.1997 (ΦΕΚ Δ 7716) απόφαση 
Αναπληρωτή Περιφερειακού Διευθυντή Ν. Θεσσαλονίκης 
περί καθορισμού των οριογραμμών αιγιαλού και παρα¬ 
λίας στην τοποθεσία «Παραλία Πυλαίας - Πατριαρχικό» 
του Δ. Πυλαίας. 

21. Το υπ’ αριθμ. 1966/02.03.2000 συμβόλαιο της Συμβο¬ 
λαιογράφου Θεσσαλονίκης Ευδοξίας Μητελούδη - Κυριά¬ 
κού, με το οποίο μεταβιβάστηκε το ακίνητο του Ελληνικού 
Δημοσίου με στοιχεία ΑΒΚ 2997 στο Δήμο Πυλαίας. 

22. Το υπ’ αριθμ. 237/09.07.2010 Πρακτικό της Επιτρο¬ 
πής Τουριστικών Λιμένων. 

23. Το υπ’ αριθμ. Φ4/3-2 4088/04.08.2010 έγγραφο της 
Εφορείας Εναλίων Αρχαιοτήτων. 

24. Το υπ’ αριθμ. 4771/17.09.2010 έγγραφο της 9ης Εφο¬ 
ρείας Βυζαντινών Αρχαιοτήτων. 

25. Το υπ’ αριθμ. ΙΣΤ ΕΠΚΑ/Α710578/22.09.2010 έγγραφο 
της ΙΣΤ' Εφορείας Προϊστορικών και Κλασικών Αρχαι¬ 
οτήτων. 

26. Το υπ’ αριθμ. Φ. 542/1097/10/Σ. 6643/27.10.2010 έγ¬ 
γραφο του Γ ενικού Επιτελείου Ναυτικού. 

27. Το υπ’ αριθμ. 8100/14/2010/10.11.2010 έγγραφο της 
Διεύθυνσης Λιμενικής Πολιτικής του Υπουργείου Θα¬ 
λασσίων Υποθέσεων, Νήσων και Αλιείας με συνημμένο 
το υπ’ αριθμ. ΚΑΘΜ/ΑΡ/8663/25.09.2006 της Υπηρεσίας 
Πολιτικής Αεροπορίας. 

28. Το υπ’ αριθμ. Δ3/Δ/23686/5676/27.07.2011 έγγραφο 
της Διεύθυνσης Αερολιμένων της Υπηρεσίας Πολιτικής 
Αεροπορίας. 

29. Το υπ’ αριθμ. 42437/16.09.2011 έγγραφο του Δήμου 
Πυλαίας - Χορτιάτη. 

30. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Την έγκριση της χωροθέτησης του τουριστικού 
λιμένα Πυλαίας, σύμφωνα με την υποβληθείσα μελέτη 
και τις διατάξεις του άρθρου 31 του Ν. 2160/93, όπως 
τροποποιήθηκε και ισχύει. Ο λιμένας, όπως εμφαί- 
νεται στα συνημμένα δύο σχέδια με τίτλο «Τουρι¬ 
στικός Λιμένας Πυλαίας - Γενική Διάταξη, Σχέδιο 1/2 
και Σχέδιο 2/2», που αποτελούν αναπόσπαστο μέρος 
της παρούσας, έχει τα ακόλουθα στοιχεία/χαρακτη- 
ριστικά. 


α) Γ ενικά στοιχεία έργου 

Εμβαδόν χερσαίας ζώνης (ΑΚΙΘΗ'ΖΉΩΦΥΤΣΡΠΟΛ'ΛΑ): 
39.118 μ 2 

Εμβαδόν τμήματος ακινήτου Δ. Πυλαίας-Χορτιάτη 
εντός χερσαίας ζώνης: 1.102 μ 2 
Εμβαδόν επιχώσεων: 19.100 μ 2 
Εμβαδόν θαλάσσιας ζώνης (ΛΜΜ'Μ"Χ'Φ'ΦΥΤΣΡΠΟΛ'Λ): 
127.780 μ 2 

Δυναμικότητα: 440 θέσεις ελλιμενισμού 


Κατανομή θέσεων ελλιμενισμού 

Κατηγορία 

Μήκος 

Αριθμός 

Ποσοστό 

σκαφών 

σκαφών (μ) 

σκαφών 

(%) 

1 

<8 

52 

11,8 

II 

8-10 

150 

34,1 

III 

10-12 

55 

12,5 

IV 

12-15 

87 

19,8 

V 

15-18 

36 

8,2 

VI 

18-25 

25 

5,7 

VII 

>25 

25 

5,7 

Μόρα γαοΐιΐε 

35-75 

9 

2,2 

Σκάφος Λιμ/κού 


1 



ΣΥΝΟΛΑ 

440 

100,0 


β) Λιμενικά έργα 

Περιμετρικά της λιμενολεκάνης: 

- Βόρειος προσήνεμος μώλος ΜΑ, καμπύλης κατό- 
ψεως, συνολικού μήκους 376 μ. και πλάτους ανωδομής 
κυμαινόμενου μεταξύ 11 και 52 μ. 

- Νότιος προσήνεμος μώλος ΩΧ'Ψ, με δύο ευθύγραμμα 
τμήματα μήκους 199 μ. και 63 μ., αντίστοιχα και πλάτος 
ανωδομής 5 μ. 

- Κυματοθραύστης τραπεζοειδούς διατομής, μήκους 
229 μ., ο οποίος σε συνδυασμό με τους μώλους διαμορ¬ 
φώνει τις δύο εισόδους της λιμενολεκάνης. 

- Παραλιακά κρηπιδώματα Λ'ΟΠΡΣΤΥΦ συνολικού 
μήκους 464,5 μ. 

Στο εσωτερικό της λιμενολεκάνης: 

- Μώλος επί πασάλων σκυροδέματος, μήκους 110 μ. 
και πλ. 4 μ. 

- Τρεις πλωτοί προβλήτες, μήκους 170, 200 και 180 
μ., αντίστοιχα, από προκατασκευασμένα στοιχεία, δια¬ 
στάσεων 10 μ. χ 2,5 μ. 

Επί του βόρειου προσήνεμου μώλου χωροθετούνται 
ο πύργος ελέγχου της μαρίνας, οι αντλίες καυσίμων 
και - μετά την έκδοση αδειών από τους αρμόδιους φο¬ 
ρείς - ελικοδρόμιο. 

Διαμορφώνονται κεκλιμένο επίπεδο ανέλκυσης - κα¬ 
θέλκυσης σκαφών και νηοδόχος, πλάτους 8 μ. το κα¬ 
θένα, στο νότιο τμήμα των παραλιακών κρηπιδωμάτων. 
Τοποθετούνται ρίΙΙαΓδ ηλεκτροδότησης - υδροδότησης 
των σκαφών ανά δύο θέσεις ελλιμενισμού. 

Κατασκευάζεται δεξαμενή στο νότιο άκρο της χερ¬ 
σαίας ζώνης για τη συλλογή των υπολειμμάτων καυ¬ 
σίμων και ορυκτελαίων των σκαφών. Κατασκευάζεται 
επίσης δεξαμενή συλλογής των αστικών λυμάτων των 
σκαφών, στην οποία μεταφέρονται τα λύματα με τη 
βοήθεια μόνιμης αντλίας από δύο θέσεις απάντλησης 


στο παραλιακό κρηπίδωμα και από εκεί με καταθλιπτι- 
κό αγωγό στο υφιστάμενο δίκτυο αποχέτευσης του Δ. 
Πυλαίας - Χορτιάτη. 

γ)Έργα χερσαίας ζώνης 

Κατασκευάζονται τέσσερα μονώροφα (κτίρια 2α, 4, 5 
και 6) και τρία διώροφα κτίσματα (κτίρια 1, 2 και 3), στις 
θέσεις που σημειώνονται στο συνημμένο στην παρούσα 
σχέδιο. Εξ αυτών, τα κτίρια 4 και 5 συνδέονται υπογείως. 
Αναλυτικά οι χρήσεις των κτιρίων είναι οι εξής: 

Κτίριο 1: Καταστήματα υγειονομικού ενδιαφέροντος, 
λιμενικός σταθμός και χώροι υγιεινής. 

Κτίριο 2: Γραφεία διοίκησης, πληροφορίες, ιατρείο, 
τράπεζα, αποθήκη αποσκευών και χώροι υγιεινής. 

Κτίριο 2α: Φυλάκιο εισόδου. 

Κτίριο 3: Καταστήματα ΥαοάΙίηςι, εμπορικά καταστή¬ 
ματα, καταστήματα υγειονομικού ενδιαφέροντος και 
χώροι υγιεινής. 

Κτίριο 4: ΥαοάΙίηρ οΐυό (με εσωτερικό εξώστη), ΙοοΙ<θΓ5, 
χώροι υγιεινής, λουτήρες και αποδυτήρια. 

Κτίριο 5: Πλυντήρια και χώροι υγιεινής 

Κτίριο 6: Επισκευή και συντήρηση σκαφών. 

Διαμορφώνονται επίσης 270 θέσεις στάθμευσης αυτοκι¬ 
νήτων, εγκαταστάσεις αθλοπαιδιών και χώροι πρασίνου. 

Οι εγκαταστάσεις της χερσαίας ζώνης διατάσσονται 
σε τρία οικοδομικά τετράγωνα, εκ των οποίων: 

- Το Ο.Τ. 1 περιλαμβάνει τα κτίρια 1, 2 και 2α, θέσεις 
στάθμευσης και χώρους πρασίνου. 

- Το Ο.Τ. 2 περιλαμβάνει τα κτίρια 3, 4 και 5, τις 
εγκαταστάσεις αθλοπαιδιών, θέσεις στάθμευσης και 
χώρους πρασίνου. 

- Το Ο.Τ. 3 περιλαμβάνει το κτίριο συντήρησης σκα¬ 
φών, το χώρο χερσαίας εναπόθεσης και θέσεις στάθ¬ 
μευσης. 

ΠΡΑΓΜΑΤΟΠΟΙΟΥΜΕΝΑ ΣΤΟΙΧΕΙΑ ΔΟΜΗΣΗΣ 


ο.τ. 

ΕΜΒΑΔΟΝ (μ 2 ) 

ΚΤΙΡΙΑ 

ΚΑΛΥΨΗ (μ 2 ) 

Π.Κ. (%) 

ΔΟΜΗΣΗ (μ 2 ) 

Σ.Δ. 

1 

8.687 

Ν. 1 

1.256,05 


1.913,40 




Ν. 2 

252,00 


504,00 




Ν. 2α 

25,50 


25,50 





1.533,55 

17,7 

2.442,90 

0,28 

2 

17.872 

Ν. 3 

1.192,47 


2.019,54 




Ν. 4 

626,77 


626,77 




Ν. 5 

128,70 


128,70 





1.947,94 

10,9 

2.775,01 

0,16 

3 

8.948 

Ν. 6 

330,00 

3,7 

330,00 

0,04 

ΛΟΙΠΑ 

3.611 






ΣΥΝΟΛΟ 

39.118 


3.811,49 

9,8 

5.547,91 

0,14 


Το μέγιστο επιτρεπόμενο ύψος των κτιρίων ορίζεται 
σε 7,5 μ. + 2,0 μ. στέγη. 

2. Φορέας Διαχείρισης του τουριστικού λιμένα είναι 
ο Δήμος Πυλαίας - Χορτιάτη. 

3. Ο φορέας διαχείρισης του τουριστικού λιμένα: 

α) Λαμβάνει όλες οι απαιτούμενες άδειες και εγκρίσεις 
που αφορούν στην εκτέλεση του έργου από τις κατά 
νόμο αρμόδιες Υπηρεσίες. 

β) Έχει την ευθύνη εφοδιασμού του λιμένα με όλα 
τα απαραίτητα τεχνικά μέσα και εξοπλισμό αντιμε¬ 
τώπισης έκτακτων περιστατικών ρύπανσης της θά¬ 
λασσας από πετρελαιοειδή που υποδεικνύονται από 
την οικεία Λιμενική Αρχή και εφαρμογής των σχετικού 
σχεδιασμού. 

γ) Λαμβάνει όλα τα απαραίτητα μέτρα κατά την εκτέ¬ 
λεση των εργασιών και τη λειτουργία του λιμένα ώστε 
να αποφευχθεί πρόκληση ατυχήματος στο χερσαίο και 
θαλάσσιο χώρο του καθώς και στον εναέριο βάση των 
κατευθύνσεων της Υ.Π.Α. 

δ) Ενημερώνει την Υδρογραφική Υπηρεσία για την 
ημερομηνία έναρξης των εργασιών και το προβλεπό- 
μενο πέρας τους, προκειμένου αυτή να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 


ε) Υποβάλει στην Υδρογραφική Υπηρεσία λεπτομερή 
οριζοντιογραφία και ακριβές βυθομετρικό διάγραμμα του 
λιμένα, προκειμένου να προβεί στην ενημέρωση των αντι¬ 
στοίχων Χ.Ε.Ε. και λοιπών ναυτιλιακών βοηθημάτων. 

στ) Μεριμνά ώστε τα βυθοκορήματα από τις εκσκαφές, 
εφόσον δεν εναποτεθούν σε κατάλληλο προς τούτο 
χώρο στην ξηρά, να διασκορπισθούν σε βάθη μεγαλύ¬ 
τερα των πενήντα (-50) μέτρων, η ισοβαθής των οποίων 
διέρχεται 1,2 ναυτικά μιλιά δυτικά της θέσης εκτέλεσης 
των έργων. 

ζ)Έχει την ευθύνη της φωτοσήμανσης των έργων 
σύμφωνα με τα σχέδια και τις οδηγίες της Υπηρεσίας 
Φάρων του Πολεμικού Ναυτικού, βάσει του Ν. 1629/51 
«Περί Φάρων». 

η) Μεριμνά για την πιστοποίηση από αναγνωρισμένο 
νηογνώμονα της ασφαλούς αγκυροβολιάς - πλευστό¬ 
τητας των πλωτών προβλητών, όπως και της μη τοξι¬ 
κότητας των υλικών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2012 

Ο ΥΦΥΠΟΥΡΓΟΣ 

ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη οοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟΠΤ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9·") 


Ηλεκτρονική Διεύθυνση: ήίίρ://νννννν.βί.9Γ - β-πιαΜ: ννοόπΐ3δίβΓ.βί@θί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 500 1600805 1 20008* - 


















































































